《贾人食言》
清代·邹弢

济阴之贾人，渡河而亡其舟，栖于浮苴之上，号呼救命。有渔者以舟往救之。未至，贾人曰：“我富者也，能救我，予尔百金！”渔者载而升诸陆，则予十金。渔者曰：“向许百金而今但予十金？”贾人勃然作色曰：“若渔者也，一日捕鱼能获几何？而骤得十金犹为不足乎？”渔者黯然而退。他日，贾人浮吕梁而下，舟薄于石，又覆，而渔者在焉。或曰：“何以不就？”渔者曰：“是许金而不酬者也！”立而观之，遂没。

作者简介：邹弢（1850—1931）字翰飞，号酒丐、瘦鹤词人、潇湘馆侍者，亦称司香旧尉，江苏无锡人。